b'\n_START_ARTICLE_\nProti severnemu vetru\n_START_SECTION_\nVsebina\n_START_PARAGRAPH_\nZgodba se za\xc4\x8dne tako, da se \xc5\xbeeli Emmi Rothner odjaviti od \xc4\x8dasopisa, pa po\xc5\xa1lje elektronsko po\xc5\xa1to na napa\xc4\x8dni naslov. \xc5\xa0aljiv odgovor nanjo spro\xc5\xbei vrsto mailov. S\xc4\x8dasoma se to razvije v flirt, dopisovanje pa je polno domi\xc5\xa1ljije, iskanja bli\xc5\xbeine, pristne romantike, inteligentnega humorja in drzne odkritosti. Emmi in Leo si pi\xc5\xa1eta vsak dan, ne le takrat, ko Emmi ne more spati zaradi severnega vetra. Pi\xc5\xa1eta si, \xc4\x8deprav je Emmi poro\xc4\x8dena, ima mo\xc5\xbea in dva otroka. Dokler ni spoznala Lea, je mislila, da je njeno \xc5\xbeivljenje popolno, saj se z mo\xc5\xbeem in otrokoma dobro razume. Zdaj za\xc4\x8dne v to dvomiti. Leo Leike pa je samski mo\xc5\xa1ki, ki ima nesre\xc4\x8do v ljubezni. Ali bosta drug v drugem na\xc5\xa1la tisto, kar pogre\xc5\xa1ata v vsakdanjem \xc5\xbeivljenju? Ali je mo\xc5\xbeno, da se bosta zadovoljila le s pogovorom po elektronski po\xc5\xa1ti?\n_START_SECTION_\nOcene in nagrade\n_START_PARAGRAPH_\nKnjiga je bila leta 2006 nominirana za nagrado Deutscher Buchpreis. Leta 2007 je bil nagrajen za Literaturpreis Buchliebling v kategoriji knji\xc5\xbeevnost, romani, leposlovje.\n_START_SECTION_\nIzdaje in prevodi\n_START_PARAGRAPH_\nKnjiga Proti severnemu vetru je v originalu v nem\xc5\xa1kem jeziku, in sicer z naslovom Gut gegen Nordwind.\n_START_SECTION_\nPriredbe\n_START_PARAGRAPH_\nRoman je bil uprizorjen v ve\xc4\x8d kot 40 gledali\xc5\xa1\xc4\x8dih. Dramatizacijo sta pripravila dramaturginja Ulrike Zemme in avtor. Proti severnemu vetru so v re\xc5\xbeiji Alena Jelena premierno uprizorili leta 2011 v kranjskem Pre\xc5\xa1ernovem gledali\xc5\xa1\xc4\x8du in MG Ptuj. V glavnih vlogah sta bila Rok Vihar in Vesna Pernar\xc4\x8di\xc4\x8d. Prav tako je bil roman uprizorjen v Josefstadt Theatru, kjer je bila predstava tudi posneta in je dostopna na DVD-ju.'